Diari Oficial de la Generalitat Valenciana


Sumari del DOGV 2019, del 07-05-1993 (1993/827888)

RESOLUCIÓ de 16 de març de 1993, del President de la Comissió Territorial d'Urbanisme, per la qual fa públic l'Acord de la Comissió Territorial d'Urbanisme, de 17 de desembre de 1992, que aprova definitivament el pla parcial industrial del sector 26 del sol urbanitzable del municipi de Finestrat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2019

Data del DOGV
:   07-05-1993

Secció del DOGV
:   ALTRES DISPOSICIONS

Número del document
:   1993/827888


Data del document
:   16-03-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 16 de març de 1993, del President de la Comissió Territorial d'Urbanisme, per la qual fa públic l'Acord de la Comissió Territorial d'Urbanisme, de 17 de desembre de 1992, que aprova definitivament el pla parcial industrial del sector 26 del sòl urbanitzable del municipi de Finestrat.  
La Comissió Territorial d'Urbanisme, en la sessió del 1-7 de desembre de 1992, a la vista de l?expedient de referència i basant-se en aquests:  
Antecedents de fet  
Primer  
L'ajuntament, en la sessió plenària de l'1 d'agost de 1991, n'acordà l'aprovació provisional, després d'haver complit els tràmits d'aprovació inicial i exposició pública mitjançant uns anuncis apareguts en el Butlletí Oficial de la Província i en un dels diaris de més difusió provincial.  
Segon  
Aquesta comissió, en la sessió de 31 d'octubre de 1991,  
n'acordà la suspensió de l'aprovació fins que s'esmenaren determinades deficiències, que es van precisar.  
Tercer  
El 29 d'octubre de 1992, l'ajuntament acorda aprovar una documentació nova en compliment de l'esmentat acord d'aquesta comissió.  
Quart  
La documentació, la integren una Memòria, uns plànols d'informació i ordenació, ordenances, un pla d'etapes i un estudi econòmic i financer.  
Cinquè  
La finalitat d'aquest pla parcial d'iniciativa privada és l?ordenació detallada del sector 26 del sòl urbanitzable de les normes subsidiàries de Finestrat per tal de desenvolupar un polígon industrial que ocupa una superfície de 201.534 m2.  
Consideracions técnico -jurídiques  
Primer  
La tramitació s'estima correcta d'acord amb el que estableixen l'article 116 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i els articles del 125 al 130 del Reglament de Planejament, per remissió del 138.2 de l'esmentat text legal.  
Segon  
La documentació s'estima completa de conformitat amb l'article 83.5 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i amb els articles del 57 al 63 del Reglament de Planejament.  
Tercer  
Les determinacions contingudes en l?expedient, una volta esmenades per l'ajuntament les deficiències apreciades per aquesta comissió en el seu anterior acorda s'estimen admissibles i s'ajusten al que disposen l'article 45, els següents i concordants del Reglament de Planejament. No obstant això, es considera necessari incloure en les determinacions del pla parcial la cessió obligatòria del 15 per cent de l'aprofitament tipus del sector i també un nou article en la normativa del pla relatiu a la prohibició d'abocament d'efluents d'indústries insalubres o nocives d'índex mitjà o alt a la xarxa del clavegueram, de conformitat amb el Decret 54/1990, que aprova el Nomenclàtor d'Activitats Molestes, Insalubres, Nocives i Perilloses.  
Quart  
La Comissió Territorial d'Urbanisme és competent per a l'adopció del present acorda en virtut del que disposa l'article 5 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de fa Generalitat Valenciana, en relació amb l'article 118.3.b) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny.  
Vistos els preceptes esmentats i la resta de disposicions aplicables, va acordar: aprovar definitivament el pla parcial industrial del sector 26 del sòl urbanitzable del municipi de Finestrat. Se'n supedita la publicació i, per tant, l'entrada en vigor, a la inclusió en la documentació del pla parcial de l?obligatorietat de cedir el 15 per cent de l'aprofitament tipus del sector així com establir la prohibició de l'abocament d'efluents d'indústries insalubres o nocives d'índex mitjà o alt a la xarxa del clavegueram.  
Vist l? acord adoptat por la Comissió Territorial d'Urbanisme en la sessió del 17 de desembre de 1992 que va aprovar definitivament l?expedient de referència, que en supeditava la publicació al compliment de certes condicions, així com la documentació presentada per l'ajuntament amb data d?11 de febrer de 1993, que compleix en tots els seus punts l?esmentat acord de la comissió, resolc:  
Ordenar la publicació immediata de l?esmentat acord d'aprovació definitiva per a la seua entrada en vigor. Es recorda a l'ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la vigència, conforment al que estableix l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i que notifique el contingut de la resolució a tots els interessats que apareguen en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 16 de març de 1993.- El President de la Comissió Territorial d'Urbanisme: Gerardo-Roger Fernàndez Fernàndez.